钦定古今图书集成/明伦汇编/官常典/第102卷 > 《魏分封论》同前
## 钦定古今图书集成/明伦汇编/官常典/第102卷 > 《魏分封论》同前

魏兴，承大乱之后，民人损减，不可则以古始，于是封
建侯王，皆使寄地空名，而无其实。王国使有老兵百
馀人以卫其国。虽有王侯之号，而乃侪于匹夫。县隔
千里之外，无朝聘之仪；邻国无会同之制，诸侯游猎
不得过三十里。又为设防辅监国之官以伺察之。王
侯皆思为布衣而不能得，既违宗国藩屏之义，又亏
亲戚骨肉之恩。